21/09/2017 | Administración LocalMunicipal
Porto do Son
Aprobación definitiva de modificación da Ordenanza fiscal nº 14, reguladora da taxa pola prestación dos servizos das Escolas Municipais de Música e Baile

Ao abeiro do disposto no artigo 17.4 do RD Lexislativo 2/2004, do 5 de marzo, texto refundido da Lei reguladora das facendas locais, procédese á publicación do texto íntegro da modificación da Ordenanza fiscal nº 14, reguladora da taxa pola prestación dos servizos das Escolas Municipais de Música e Baile, unha vez que se elevou a definitivo o acordo de aprobación provisional adoptado polo Pleno da Corporación na sesión do 20 de xullo de 2017, e cuxo texto íntegro é do seguinte teor literal: “1º.- O artigo 8º da ordenanza queda redactado do seguinte teor: 1).-Para acceder a calquera das actividades das escolas de música e baile, deberá formalizarse o documento de inscrición por parte do alumno e acreditar o pagamento da taxa. No caso de que este sexa menor de idade, a inscrición deberá formalizarse por calquera dos pais ou titores do mesmo. O documento de inscrición deberá presentarse no Rexistro do Concello, xunto co xustificante de ter pagadas as taxas correspondentes, dacordo co apartado seguinte.2).-O pagamento da taxa realizarase no momento da inscrición mediante o réxime de autoliquidación polo importe da cota correspondente segundo o seguinte detalle: a) Inscrición de novos alumnos: 50,00€ b) Curso académico: 40,00€ no momento da inscrición (abrangue as ensinanzas que se imparten no período de outubro a decembro). E establécense 2 cotas restantes de 40,00€ cada una, que se pasarán o cobro nos meses de xaneiro e abril, (referidos a cubrir o custe das ensinanzas dos períodos de xaneiro a marzo e de abril a xuño respectivamente) mediante domiciliación bancaria na conta designada polo usuario ou representante legal do mesmo, para o que se elaborará o correspondente padrón pola Tesourería Municipal. c) Por cada materia de inscrición adicional: 25,00€ no momento da inscrición (abrangue as ensinanzas que se imparten no período de outubro a decembro). E establécense 2 cotas restantes de 25,00€ cada una, que se pasarán o cobro nos meses de xaneiro e abril, (referidos a cubrir o custe das ensinanzas dos períodos de xaneiro a marzo e de abril a xuño respectivamente) mediante domiciliación bancaria na conta designada polo usuario ou representante legal do mesmo, para o que se elaborará o correspondente padrón pola Tesourería Municipal. Naqueles casos de alumnos con dereito á bonificación, aplicárase a mesma na autoliquidación e nas cotas restantes, sempre que cumpran cos requisitos establecidos no artigo 7º da presente ordenanza 3).-Mentras non se acredite o pagamento da taxa non se poderá formalizar a inscrición e, polo tanto, non se poderá asistir ás clases.4).- Nos casos de solicitudes de inscrición con data posterior o inicio da escola, e ou baixa anterior o seu remate, a cota tributaria ratearase en meses naturais.5).- Para causar baixa nas referidas escolas, deberá presentarse a correspondente solicitude de baixa no Rexistro Xeral do Concello.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 15 de setembro de 2017. O Alcalde- Presidente, Asdo. José Luis Oujo Pouso.